கேள்வி: தருண் சட்டர்ஜி - ஆரம்பகால வாழ்க்கை என்பது என்ன?
பதில்: சட்டர்ஜி இளநிலை அறிவியல், இளங்கலைச் சட்டப் பட்டங்களைப் பெற்றுள்ளார். இவர் 1970இல் வழக்கறிஞராகப் பதிவு செய்தார். இவர் குடிமையியல், குற்றவியல், அரசியலமைப்பு விவகாரங்களில் கல்கத்தா உயர் நீதிமன்றத்தில் பயிற்சியைத் தொடங்கினார். 1990ஆம் ஆண்டு ஆகத்து 6ஆம் தேதி இதே உயர்நீதிமன்றத்தில் நிரந்தர நீதிபதியானார். 2003இல் அலகாபாத் உயர்நீதிமன்றத்தின் தலைமை நீதிபதியாக நியமிக்கப்பட்டார். சட்டர்ஜி 27 ஆகத்து 2004 அன்று இந்திய உச்ச நீதிமன்ற நீதிபதியாகப் பதவிக்கு உயர்த்தப்பட்டார். இவர் 14 சனவரி 2010 அன்று ஓய்வு பெற்றார். ஓய்வுக்குப் பிறகு இவர் உத்தரப் பிரதேச மனித உரிமைகள் ஆணையத்தின் தலைவரானார்.
கேள்வி: தருண் சட்டர்ஜி - சர்ச்சை என்பது என்ன?
பதில்: 2010ஆம் ஆண்டில், காசியாபாத் மாவட்ட நீதிமன்றத்தில் மூன்றாம் மற்றும் நான்காம் வகுப்பு ஊழியர்களின் வருங்கால வைப்பு நிதி கணக்குகளிலிருந்து ரூ. 6.58 கோடி முறைகேடாக எடுக்கப்பட்ட வழக்கில் சட்டர்ஜி மீது குற்றம் சாட்டப்பட்ட வழக்கில் மத்திய புலனாய்வுப் பிரிவு அதிகாரிகள் சமர்ப்பித்த அறிக்கையை நீதிபதிகள் டி. கே. ஜெயின், வி. எசு. சிர்பூர்கர் மற்றும் ஜி. எசு. சிங்க்வி அடங்கிய அமர்வு ஆய்வு செய்தது. சட்டர்ஜி குற்றச்சாட்டுகளை மறுத்தார்.
கேள்வி: தருண் சட்டர்ஜி - தனிப்பட்ட வாழ்க்கை குறித்து விரிவாக சொல்லுங்கள்.
பதில்: சட்டர்ஜி கும்கும் சட்டர்ஜியை மணந்தார். இந்த இணையரின் மகன் அனிருத்தா சட்டர்ஜி. இவர் கொல்கத்தா உயர்நீதிமன்றத்தில் வழக்கறிஞராக உள்ளார். சட்டர்ஜி தனது 78ஆவது வயதில் சூலை 8, 2023 அன்று காலமானார்.